Мы махуэхэм
Накъыгъэм и 28, щэбэт
Гъунапкъэхъумэм и махуэщ
1923 гъэм Адыгейм и профсоюзхэр къызэрагъэпэщащ.
1928 гъэм Мейкъуапэ къыщызэIуахащ Адыгей тхылъ тедзапIэр.
Киноактёр, КъБР-м и цIыхубэ артист, КъБР-м и Къэрал саугъэтым и лауреат Молей Барэсбий и ныбжьыр илъэс 86-рэ ирокъу.
АР-м, КъБР-м, КъШР-м я цIыхубэ тхакIуэ, СССР-ми УФ-ми я Къэрал саугъэтхэм, Шолоховым и цIэр зезыхьэ, ДАХ-м я саугъэтхэм я лауреат, Адыгэ Республикэм и Гимныр зытха МэшбащIэ Исхьэкъ и ныбжьыр илъэс 85-рэ ирокъу.
КъБР-м щыщ жылагъуэ лэжьакIуэ, хьэрычэтыщIэ Джэрыджэ Хьэсэн и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 20 — 22-рэ, жэщым градус 14 — 17 щыхъунущ.
Накъыгъэм и 29, тхьэмахуэ
ООН-м и мамырщIэкъу къарухэм я дунейпсо махуэщ
Европэм щагъэлъапIэ зэгъунэгъухэм я махуэр
Литературэдж, критик цIэрыIуэ, филологие щIэныгъэхэм я доктор, КъШКъУ-м и профессор, ЩIДАА-м и вице-президент, Къэрэшей-Шэрджэсым и ТхакIуэхэм я зэгухьэныгъэм и унафэщI Бэчыжь Лейла къыщалъхуа махуэщ.
Шэрджэс усакIуэ, филологие щIэныгъэхэм я доктор, профессор, хэхэс адыгэхэм я литературэр джыным хэлъхьэныгъэшхуэ хуэзыщIа Абдокъуэ Маринэ къыщалъуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 20 — 23-рэ, жэщым градус 14 — 16 щыхъунущ.
Накъыгъэм и 30, блыщхьэ
1431 гъэм Руан къалэм и утышхуэм щагъэсащ Жаннэ д`Арк.
Пшынауэ Iэзэ, КъБР-м и цIыхубэ артист Сэхъу Хьэсэн и ныбжьыр илъэс 64-рэ ирокъу.
Телережиссёр, искусствоведением и кандидат, УФ-м и Артиадэм и лауреат Сэралъп Самарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пIалъэ-пIалъэкIэрэ уэшх къыщешхынущ. Хуабэр махуэм градус 18 — 21-рэ, жэщым градус 13 — 16 щыхъунущ.
